5. jaos analüüsitakse, kuidas on rakendanud määrust (EL) nr 608/2013 liikmesriigid, võttes vaatluse alla eelkõige määrusega tehtud uuendused ja määruse valikulised elemendid. See jagu sisaldab ka näitajaid määruse (EL) nr 608/2013 konkreetse kohaldamise kohta.

Käesoleva dokumendi eesmärk on anda ülevaade tagasisidest, mis komisjon on kogunud määruse (EL) nr 608/2013 rakendamise kohta alates 1. jaanuarist 2014. Seoses määruse rakendamisega liikmesriikides hõlmab aruanne kolm aastat alates 1. jaanuarist 2014 kuni detsembrini 2016, üksikasjalikud näitajad ELi piiridel võetud meetmete kohta on aga pärit 2014. ja 2015. aastast, sest 2016. aasta statistika ei olnud aruande koostamise ajal veel kättesaadav.

Määruse (EL) nr 608/2013 artiklis 37 on sätestatud, et „[k]omisjon esitab [---] Euroopa Parlamendile ja nõukogule aruande käesoleva määruse rakendamise kohta. Vajaduse korral lisatakse kõnealusele aruandele asjakohased soovitused.

Intellektuaalomandi õiguste rikkumine on levinud ja üha sagenev nähtus kogu maailmas. 2013. aastast pärit kõige viimaste kättesaadavate andmete kohaselt moodustab rahvusvaheline kauplemine võltsitud kaupadega maailma kaubandusest kuni 2,5 % ja selle koguväärtus on 338 miljardit eurot. Võltsimise mõju on eriti suur Euroopa Liidus, kus võltsitud ja piraattoodete osakaal impordis on kuni 5 % ja koguväärtus 85 miljardit eurot.

2016. aasta septembri lõpuks oli saadud kaheksa vastust järgmistelt ühendustelt: European Express Association (EEA), Union des Fabricants (UNIFAB), European Communities Trade Mark Association (ECTA), European Federation of Pharmaceutical Industries and Associations (EFPIA), European Semiconductor Industry Association (ESIA), International Trademark Association (INTA), Business Action to Stop Counterfeit And Piracy (BASCAP) ja European Association of Trade Mark Owners (MARQUES).

-artikkel 23, milles on käsitletud kauba hävitamise ja menetluse algatamise standardmenetlust, ning artikkel 26, milles on käsitletud väikeste kaubapartiide hävitamise menetlust;

-artikkel 19, milles on käsitletud sellise kauba kontrollimist, mille vabastamine on peatatud või mis on kinni peetud, ning selle näidiste võtmist;

Üks meede on komisjoni esindajate ja liikmesriikide intellektuaalomandi õiguste ekspertide toetavate külaskäikude tegemine 28 liikmesriiki aastatel 2015–2017 eesmärgiga seada sisse dialoog määruse (EL) nr 608/2013 rakendamise eest vastutatavate asutustega, et

Euroopa Liidu intellektuaalomandi õiguste rikkumisega võitlemise tollialases tegevuskavas aastateks 2013–2017 on ette nähtud mitu meedet, mille komisjon ja liikmesriikide tolliasutused peavad ellu viima, et tagada määruse (EL) nr 608/2013 tõhus rakendamine.

Tolliasutuste tehtav kontroll peab tuginema riskianalüüsile ja olema riskiga proportsionaalne. Nõuetekohase riskianalüüsi tegemiseks on oluline, et tolliasutuste käsutuses oleks õiguste omajatelt saadud piisav ja asjakohane teave.

Määruses (EL) nr 608/2013 on sätestatud üksnes menetluseeskirjad tolliasutuste jaoks. Sellega ei ole kehtestatud ühtki intellektuaalomandi õiguse rikkumise kindlakstegemise kriteeriumi, mis on kindlaks määratud asjaomases materiaalõiguses.

EL hakkas reguleerima liidu tasandil intellektuaalomandi õiguskaitse tagamist piiril juba 1987. aastal nõukogu määrusega (EÜ) nr 3842/86, milles on sätestatud võltsitud kaupade vabasse ringlusse lubamist keelustavad meetmed. Sellele on järgnenud kolm määrust, mille eesmärk on olnud kohandada kohaldamisala ja menetlusi vastavalt petuskeemide arenemisele. Viimasel läbivaatamisel, mille tulemusel võeti vastu määrus (EL) nr 608/2013, võeti eeskätt arvesse e-kaubanduse kasvust tingitud üha suuremat kauplemist võltsitud kaupadega.

Määrusega (EL) nr 608/2013 on ette nähtud, et komisjon loob keskandmebaasi, et tagada liikmesriikidelt komisjonile edastatud ning taotluste rahuldamise otsuste ja kauba vabastamise peatamise või kauba kinnipidamisega seotud teabe töötlemine. Keskandmebaas COPIS hakkas tööle 1. jaanuaril 2014. Seda arendatakse pidevalt.

Kui tolliasutus peatab intellektuaalomandi õiguse rikkumise kahtlusega kauba vabastamise või peab sellise kauba kinni, teavitab ta sellest taotluse rahuldamise otsuse saajat ja deklaranti või kauba valdajat. Standardmenetluse kohaselt võib juhul, kui otsuse saaja kinnitab kirjalikult oma veendumust, et intellektuaalomandi õigust on rikutud, mõlema poole sõnaselgel või eeldataval nõusolekul rikkumiskahtlusega kauba hävitada. Vastasel juhul kaup vabastatakse, välja arvatud juhul, kui otsuse saaja teavitab tolliasutust, et ta on algatanud intellektuaalomandi õiguse rikkumise kindlakstegemiseks menetluse. Kauba hävitamisega nõustumise või tolliasutuse menetluse algatamisest teavitamise tähtaeg on kümme tööpäeva (kergesti rikneva kauba puhul kolm tööpäeva), mida võidakse menetluse algatamise korral pikendada vastavalt vajadusele veel kuni kümme tööpäeva.

Kui kinni peetud rikkumiskahtlusega kauba kohta ei ole esitatud meetmete võtmise taotlust (meede võetakse ex officio), peab tolliasutus teavitama kinnipidamisest asjaomaseid isikuid, andes neile võimaluse esitada meetmete võtmise taotlus.

Määrusega (EL) nr 608/2013 on ette nähtud ka lihtsustud menetlus väikeste posti- või kullerisaadetiste jaoks (väikeste kaubapartiide menetlus), mida kohaldatakse meetmete võtmise taotluse rahuldamise otsuse saaja taotlusel ja mille kohaselt võidakse kaup hävitada üksnes deklarandi või kauba valdaja sõnaselgel või eeldataval nõusolekul.

Meetmete võtmise taotlusi ja kinnipidamisteavet hallatakse COPISe kaudu. Liikmesriikide tolliasutuste COPISe kaudu edastatud andmete põhjal avaldab komisjon igal aastal ELi välispiiridel võetud tollimeetmete tulemused.

3.2. Määrusega (EL) nr 608/2013 tehtud uuendused

Peamised määrusega (EL) nr 608/2013 tehtud uuendused, millega on täiustatud varasemates määrustes juba sätestatud süsteemi, on järgmised.

– Laiendatud on tollimeetmetega hõlmatud õigusi ja rikkumisi. Et tõhustada intellektuaalomandi õiguskaitse tagamist, on laiendatud tolli sekkumist muud liiki õigustele ja rikkumistele kui need, mis on hõlmatud määrusega (EÜ) nr 1383/2003. Need muud liiki kaitstud õigused on kaubanimed, pooljuhttoodete topoloogia ja kasulikud mudelid. Geograafiliste tähiste kaitsega hõlmatakse nüüd põllumajandustoodete kõrval ka võimalikke tulevasi mittepõllumajanduslikke tooteid ja määruses on eraldi nimetatud kolmandate riikidega sõlmitud lepingutes sätestatud geograafilisi tähiseid. Määruse kohaldamisala on laiendatud ka selleks, et see hõlmaks rohkem rikkumisjuhte, nimelt kõiki võimalikke kaubamärkidega seotud rikkumisi (äravahetamiseni sarnased kaubamärgid ja üldtuntud kaubamärgid), mitte üksnes võltsitud kaupa nagu varasemad määrused, ning rikkumisi, mis on toime pandud, kasutades kõrvalehoidmise seadmeid (seadmed, mis on kavandatud, toodetud või kohandatud eelkõige selleks, et võimaldada või hõlbustada kõrvalehoidmist tehnilistest meetmetest, mis takistavad või piiravad teostega seotud tegevust, milleks ei ole luba antud).

– Võrreldes eelmise määrusega on suurendatud meetmete võtmise taotluses esitatava teabe ulatust ja spetsiifilisust.

– Lihtsustatud kauba hävitamise menetlusest on saanud kohustuslik standardmenetlus. Selle menetluse kohaselt, mis oli vabatahtliku menetlusena olemas juba määruse (EÜ) nr 1383/2003 alusel, võib juhul, kui otsuse saaja kinnitab kirjalikult oma veendumust, et intellektuaalomandi õigust on rikutud, mõlema poole sõnaselgel nõusolekul rikkumiskahtlusega kauba hävitada, ilma et oleks vaja kindlaks teha, kas intellektuaalomandi õigust on rikutud. See võimaldab hävitada kauba kiiresti ja kulutõhusalt. Kõnealune vahend oli selgete intellektuaalomandi õiguse rikkumise juhtumite haldamisel ja menetlemisel edukas juba varem; selle muutmine standardmenetluseks tõendab, et vahend on olnud võrdselt edukas kõikides liikmesriikides.

Vastupidiselt määruses (EÜ) nr 1383/2003 kirjeldatud lihtsustatud menetlusele ei nõuta uue standardmenetluse raames, et otsuse saaja saaks otse kauba valdajalt / deklarandilt kirjaliku nõusoleku loovutada kaup hävitamiseks. Nüüd vastutab kauba valdaja / deklarandi teavitamise eest tolliasutus ja tolliasutus võib lugeda, et kauba valdaja / deklarandi nõusolek on antud, kui kõnealune isik ei ole olnud sõnaselgelt kauba hävitamise vastu.

– Kasutusele on võetud spetsiaalne väikeste kaubapartiide menetlus, et tegeleda üha sagenevate väikeste võltsitud kauba ja piraatkaubasaadetistega, mis tavaliselt sisenevad liitu postiteenistuse või kommertskulleriteenuste pakkujate vahendusel, ning viia miinimumini selliste juhtumite menetlemise kulud ja seonduv halduskoormus. Kõnealust menetlust kohaldatakse määruse (EL) nr 608/2013 artikli 2 punktis 19 määratletud väikeste kaubapartiide suhtes, nimelt posti- või kiirkullerisaadetiste suhtes, mis koosnevad kuni kolmest ühikust või mille brutokaal on kuni kaks kilogrammi.

– Eeldatav nõusolek: nii standardmenetluses kui ka väikeste kaubapartiide menetluses on ette nähtud võimalus kasutada kauba valdaja / deklarandi sõnaselge nõusoleku asemel tema eeldatavat nõusolekut kaup hävitada. Teisisõnu, kui deklarant või kauba valdaja ei ole kinnitanud oma nõusolekut kaup hävitada ega ole kindlaksmääratud tähtaja jooksul teatanud oma vastuseisust sellele, võib tolliasutus lugeda, et deklarant või kauba valdaja on kinnitanud oma nõusolekut kaup hävitada.

– Kulud: kui tolliasutused võtavad meetmeid taotluse alusel, võivad nad määruse (EL) nr 608/2013 artikli 29 kohaselt otsustada, et otsuse saaja peaks hüvitama kõik kulud, mis tekkisid tolliasutustel tema intellektuaalomandi õiguse kaitse tagamiseks meetmete võtmisel. See otsus tuleb teha liikmesriigi tolliasutusel.

– Määruse (EL) nr 608/2013 artikliga 22 on lisatud sätted, milles on käsitletud teabe ja andmete vahetamist kolmandate riikide asjaomaste asutustega, et aidata sel moel võidelda rahvusvahelise kauplemisega intellektuaalomandi õigusi rikkuvate kaupadega. Teabe- ja andmevahetuse sisseseadmiseks võtab komisjon vastu rakendusaktid, milles määratakse kindlaks teabe- ja andmevahetuse praktilise korra elemendid.

– Intellektuaalomandi õiguskaitse tagamine Euroopa Liidu tollis hõlmab teabe vahetamist meetmete võtmise taotlustega seotud otsuste kohta. Selline teave ja teave tollimeetmete kohta tuleb teha kättesaadavaks elektroonilise keskandmebaasi kaudu. Selleks lõi komisjon keskandmebaasi COPIS, mis on töötanud alates 1. jaanuarist 2014.

4. ERASEKTORI MÄRKUSED

Õiguste omajate ja kiirkulleriteenuste pakkujate ühendused hindavad kõrgelt enamikku määrusega (EL) nr 608/2013 tehtud uuendusi ning annavad määruse toimimise kohta üldiselt positiivset tagasisidet.

Täiendavate intellektuaalomandi õiguste lisamist tollikontrolli kohaldamisalasse peetakse kasulikuks, kuivõrd see võimaldab viia määruse (EL) nr 608/2013 ja direktiivi 2004/48/EÜ intellektuaalomandi õiguste jõustamise kohta omavahel vastavusse ning viib miinimumini muude intellektuaalomandi õiguste kui kaubamärkide diskrimineerimise.

Meetmete võtmise taotluste esitamine ei leita olevat liiga keeruline. Kasulikuks peetakse ka liidu meetmete võtmise taotluste esitamise korda (taotluse esitamine ühes liikmesriigis ja selle taotluse rahuldanud liikmesriigi teostatav teabe levitamine teistes liikmesriikides).

Tundub, et eriti hinnatakse ja väga praktiliseks peetakse uut standardmenetlust ja selle eeldatava nõusoleku kasutamise võimalust.